На основу члана 99. став 12. и члана 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/2020), члана 20. став 1. тачка 2) Уредбе о условима, начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности ("Службени гласник РС", бр. 61/2015, 88/2015, 46/2017 и 30/18) и члана 37. став 1. тачка 6а. Статута Града Ниша (,,Службени лист Града Ниша“, бр. 88/2008, 143/2016 и 18/2019), Скупштина Града Ниша, на седници од \_\_\_\_\_\_\_ 2021. године, доноси

**Р Е Ш Е Њ Е**

 **I** **ПРЕНОСИ СЕ** право јавне својине Града Ниша у јавну својину Републике Србије, непосредном погодбом и без накнаде, ради реализације пројекта изградње станова за припаднике службе безбедности, који Град Ниш спроводи у сарадњи са Републиком Србијом, и то на:

-катастарскoj парцели бр.3470/11 у површини од 815 м2, КО Ниш Црвени Крст, на којој је у листу непокретности бр.1772 КО Ниш Црвени Крст уписано право јавне својине Града Ниша.

 **II** Уговор о преносу права јавне својине Града Ниша у јавну својину Републике Србије, на непокретности описаној у ставу Iовог решења, којим ће се ближе уредити права и обавезе између Републике Србије и Града Ниша, у име Града Ниша, закључиће Градоначелница Града Ниша, по претходно прибављеном правном мишљењу Правобранилаштва Града Ниша.

 **III** Ово решење објавити у "Службеном листу Града Ниша".

 **Број: \_\_\_\_\_\_\_\_\_\_\_\_\_\_\_\_\_\_\_\_\_\_**

 **У Нишу, дана \_\_\_\_\_\_\_\_\_\_\_\_\_\_**

 **СКУПШТИНА ГРАДА НИША**

 **ПРЕДСЕДНИК**

 **Бобан Џунић**

 **О б р а з л о ж е њ е**

 Канцеларија за локални економски развој обратила се Управи за имовину и одрживи развој Захтевом за покретање поступка уступања катастарске парцеле бр.3470/11 КО Ниш Црвени Крст-Републици Србији, ради реализације пројекта изградње станова за припаднике службе безбедности, који Град Ниш спроводи у сарадњи са Републиком Србијом.

Чланом 100. став 1. тачка 4) Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон и 9/2020), прописано је да се грађевинско земљиште у јавној својини отуђује непосредном погодбом, применом члана 99.став 12. односно по цени мањој од тржишне или без накнаде, ако се ради о међусобном располагању између власника грађевинског земљишта у јавној својини.

Чланом 84. став 2. важећег Закона о планирању и изградњи, прописано је да право својине на грађевинском земљишту у јавној својини има Република Србија, аутономна покрајина, односно јединица локалне самоуправе.

Чланом 8. Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017 и 30/18) прописано је да се грађевинско земљиште у јавној својини може отуђити по цени која је мања од тржишне цене или без накнаде, када се ради о међусобном располагању између власника грађевинског земљишта у јавној својини.

Чланом 20. наведене Уредбе прописано је да се грађевинско земљиште у јавној својини може отуђити по цени која је мања од тржишне цене или отуђити грађевинско земљиште без накнаде, непосредном погодбом, без обавезе израде елабората оправданости, у случају када се ради о међусобном располагању између власника грађевинског земљишта у јавној својини. О располагању грађевинским земљиштем које се отуђује по цени мањој од тржишне цене или без накнаде у случају међусобног располагања између власника грађевинсаког земљишта у јавној својини, одлучује Влада.

Увидом у Извод из листа непокретности бр.1772 КО Ниш Црвени Крст утврђено је да је на катастарској парцели бр.3470/11 у површини од 815м2 уписано право јавне својине Града Ниша, као и да на истој нема уписаних терета.

Увидом у Информацију о локацији бр.353-1/450-2021-06 од 22.04.2021. године, коју је издала Градска Управа за грађевинарство утврђено је да се катастарска парцела бр.3470/11 КО Ниш Црвени Крст налази у граници захвата Плана детаљне регулације комплекса“Адрија“ у Нишу на подручју ГО Црвени Крст („Сл.лист Града Ниша“ бр.100/19) и да се налази у урбанистичкој целини Б, на површини планираној за становање средњих густина у градском подручју-Б.1.2., као и да је доминантна намена:становање, пословање, социјално становање.

Чланом 60. Закона о враћању одузете имовине и обештећењу ("Сл. гласник РС", бр. 72/2011, 108/2013, 142/2014, 88/2015 - одлука УС и 95/2018) прописано је да од ступања на снагу овог закона имовина која је одузета бившим власницима, а за коју је поднета пријава у складу са Законом о пријављивању и евидентирању одузете имовине ("Службени гласник РС", број 45/2005), а по одредбама овог закона може бити враћена, не може бити предмет отуђивања, хипотеке или залоге, до правноснажног окончања поступка по захтеву за враћање.

Како се у конкретном случају право јавне својине преноси између носиоца права јавне својине-Града Ниша и Републике Србије, односно предметна парцела се не отуђује из јавне својине и иста остаје у режиму јавне својине, утврђено је да нема сметњи за реализацију преноса права јавне својине са Града Ниша на Републику Србију на предметној катастарској парцели.

У складу са наведеним, сходно напред цитираним одредбама важећег Закона о планирању и изградњи и Уредбе о условима и начину и поступку под којима се грађевинско земљиште у јавној својини може отуђити или дати у закуп по цени мањој од тржишне цене, односно закупнине или без накнаде, као и услове, начин и поступак размене непокретности („Сл.гласник РС“, бр.61/2015, 88/2015, 46/2017 и 30/18) утврђено је да су испуњени услови за пренос права јавне својине са Града Ниша на Републику Србију, непосредном погодбом и без накнаде, на катастарској парцели бр.3470/11 у површини од 815м2 КО Ниш Црвени Крст, а у циљу реализације пројекта изградње станова за припаднике службе безбедности, који Град Ниш спроводи у сарадњи са Републиком Србијом, као и да за доношење односно реализацију овог акта није потребно обезбедити финансијска средства, одлучено је као у диспозитиву овог решења.

Обрадио: Невена Јанићијевић-Петровић, саветник

Прегледала: Марлена Чуљковић, шеф Одсека

Контролисао: Милан Николић, руководилац Сектора

 **ВД НАЧЕЛНИЦЕ**

 **\_\_\_\_\_\_\_\_\_\_\_\_\_\_\_\_**

 **Ружица Ђорђевић**